Εκούσιος Πλειστηριασμός
Creators: name: Καραδήμου, Στέλλα Ευσταθίου
Publisher: name: Aristotle University of Thessaloniki
Year: 2013
Subjects: Εκούσιος Πλειστηριασμός
Νομική φύση
Διαδικασία
Voluntary Auction
Status in Law
Process

description: O εκούσιος πλειστηριασμός είναι ο πλειστηριασμός που διεξάγεται είτε ύστερα από συμφωνία εκείνων που έχουν την εξουσία διάθεσης του πράγματος είτε ύστερα από απόφαση του δικαστηρίου που τον διατάσσει είτε τέλος δυνάμει διάταξης νόμου, ο οποίος επιβάλλει τη διενέργεια του. Σκοπός του εκούσιου πλειστηριασμού, ο οποίος αποτελεί και το διακριτικό γνώρισμα του, συνιστά η προστασία και η διασφάλιση των συμφερόντων των δικαιούχων μέσω της επίτευξης μεγαλύτερου τιμήματος, τηρουμένων των διατυπώσεων της δημοσιότητας και υπό την εποπτεία και τον έλεγχο της δημόσιας αρχής. Άλλα γνωρίσματα του εκούσιου πλειστηριασμού συνιστούν η απουσία αναγκαστικής κατάσχεσης του πράγματος, η έλλειψη αντιδικίας και η μη αναγγελία των δανειστών του κυρίου του πλειστηριαζόμενου πράγματος και η μη σύνταξη πίνακα κατάταξης των δανειστών. Όσον αφορά τη νομική του φύση, αυτός ναι μεν αποτελεί ή είναι ισοδύναμος ,ως έννομη σχέση, με την πώληση του ιδιωτικού δικαίου, ωστόσο όμως αποτελεί θεσμό του αστικού δικονομικού δικαίου και εκτυλίσσεται μέσα στα όρια και στα διαδικαστικά πλαίσια του. Για αυτό το λόγο, ο εκούσιος πλειστηριασμός «δανείζεται» εκείνες τις διατάξεις που εφαρμόζονται στον αναγκαστικό πλειστηριασμό ως προς την τήρηση της διαδικασίας και της πραγματοποίησης, οι οποίες εξυπηρετούν το σκοπό του εκούσιου πλειστηριασμού, δηλαδή την επίτευξη του μεγαλύτερου πλειστηριάσματος, και προσιδιάζουν με τη φύση του. Ως εκ τούτου δεν τυγχάνουν εφαρμογής οι διατάξεις που αφορούν την αναγγελία των δανειστών. Σε περίπτωση που το πράγμα έχει κατασχεθεί πριν από τη διενέργεια του εκούσιου πλειστηριασμού, αυτός ματαιώνεται. Επιπλέον εάν το πλειστηριασθέν είναι βεβαρημένο με υποθήκες ή προσημειώσεις, τότε μεταβιβάζεται στον υπερθεματιστή βεβαρημένο. Εάν το πλειστηριασθέν πράγμα παρουσιάσει κάποιο πραγματικό ή νομικό ελάττωμα, τότε προσβάλλονται με την ανάλογη εφαρμογή των διατάξεων των άρθρων 514 και 516 Α.Κ. και όχι του άρθρου 1017 παρ 2 ΚΠολΔ, η οποία ρυθμίζει την προσβολή των ελαττωμάτων του πλειστηριασθέντος αντικειμένου στην αναγκαστική εκτέλεση, εφόσον ο εκούσιος πλειστηριασμός αποτελεί πώληση του ιδιωτικού δικαίου. Τέλος εάν δεν τηρηθούν όλες οι διατυπώσεις της διαδικασίας του εκούσιου πλειστηριασμού ο εκούσιος πλειστηριασμός μπορεί να προσβληθεί με την ανακοπή των άρθρων 933 και 934 ΚΠολΔ, καθώς αφού ο εκούσιος πλειστηριασμός ρυθμίζεται ως διαδικασία από τις διατάξεις των άρθρων του ΚΠολΔ είναι απολύτως ορθό και η προσβολή του λόγω ελαττωμάτων και παραλείψεων της διαδικασίας να πραγματοποιηθεί μέσω του μηχανισμού του ΚΠολΔ. Διαφοροποίηση υφίσταται στην περίπτωση της δικαστικής διανομής, η οποία ρυθμίζεται τόσο από το άρθρο 484 παρ 2 ΚΠολΔ όσο και από τη διάταξη του άρθρου 1021 ΚΠολΔ, οι οποίες όμως παραπέμπουν σε διαφορετικές εφαρμοστέες διατάξεις της αναγκαστικής εκτέλεσης. Κριτήριο για την εφαρμοστέα διάταξη δεν αποτελεί η ειδικότητα της μίας διάταξης έναντι της άλλης, αλλά η νομική φύση της δικαστικής διανομής. Η διαφοροποίηση παρατηρείται στην περίπτωση της προηγούμενης αναγκαστικής κατάσχεσης μεριδίου του επικοίνου, τότε σύμφωνα με το άρθρο 494 ΚΠολΔ δεν εμποδίζεται η δικαστική διανομή. Εάν το επίκοινο είναι βεβαρημένο με υποθήκες, προσημειώσεις και ενέχυρο μεταβιβάζεται ελεύθερο από αυτά, ενώ εάν είναι βεβαρημένο με άλλα εμπράγματα δικαιώματα μεταβιβάζεται με αυτά. Οι ενεχυρούχοι, οι ενυπόθηκοι και οι προσημειούχοι δανειστές προστατεύονται με την υποκατάσταση του δικαιώματος του σε αντίστοιχο με την αξία τους ποσό του πλειστηριάσματος.
description: Voluntary auction called the auction, which is held either by an agreement of those who have the power to dispose of the thing or by court’s decision ordering it or by law, which requires it. The purpose of the voluntary auction, which is the distinctive trait of it, is to protect and safeguard the interests of beneficiaries by achieving a greater price, subject to the formalities of publicity and under the supervision and control of public authority. Other features of the voluntary auction are the voluntary absence seizure of the thing, the lack of litigation, the non-announcement of the creditors and the not drawing a ranking list of lenders. As regards to the status in law, although it is, or is equivalent, as a privity in right with the sale of private law, however, it is an institution of civil procedural law and unfolds within its limits and its procedural context. For this reason, the voluntary auction "borrows" those provisions, which are applicable to the forced auction in compliance with the process, serve the purpose of voluntary auction, which is the achievement of largest proceeds of the auction, and are appropriate to the nature of it. Therefore, in the voluntary auction the provisions concerning the announcement of lenders are not applied. If the thing is seized before conducting the voluntary auction, the auction will be canceled. Moreover, if the thing is dehydrated by mortgages or liens, then it is transferred to the overbidder dehydrated. If the thing presents any real or legal defect, then the voluntary auction is assaulted by the analogous application of the Articles 514 and 516 CC rather than Article 1017 paragraph 2 CPC, which is regulated in the forced auction. Finally if all the formalities of the process of voluntary auction are not followed, it may be assaulted by the aid of the Articles 933 and 934 CPC. This happens because if the voluntary auction process is regulated by the Articles of CPC, it is absolutely correct and the offence of defects and omissions of the process to take place through the mechanism of the CPC. Diversification is observed in judicial distribution, which is regulated by Articles 484 paragraph 2 CPC and 1021 CPC. These articles refer to different applicable provisions. Criterion for the applicable provision is not the specialty of one article over the other, but the status in law of judicial distribution. The difference is observed in the case of the previous seizure of the common thing, which according to the Article 494 CPC does not prevent the judicial distribution. If the thing is dehydrated by mortgages, liens and notes, it will be transferred free of them. If the thing is dehydrated by other beneficial interests, it will be transferred with them. The pledgees, the mortgagees and the lenders, who ensure their requirement with notes, are protected by the substitution of their right corresponding to the value of the auction.